নিজস্ব প্রতিবেদন:  সাইকেল চালিয়ে ভাইকে স্কুলে পৌঁছে দেওয়ার পথেই ঘটে গেল মর্মান্তিক ঘটনা। দেওয়াল চাপা পড়ে মৃত্যু হল ভাইয়ের। আশঙ্কাজনক অবস্থা দাদার। ঘটনাকে ঘিরে বুধবার সকাল থেকে রণক্ষেত্রের চেহারা নেয় হাতিয়াড়া। মার্বেল গোডাউনের জীর্ণ পাঁচিল চাপা পড়ে মৃত্যু হয় ওই শিশুর।  ক্ষুব্ধ বাসিন্দারা গোডাউনে ভাঙচুর চালায়। আগুন লাগানো হয় গোডাউনে রাখা একটি গাড়িতে। হয় পথ অবরোধও। রাস্তা অবরোধ তুলতে গিয়ে বিক্ষোভের মুখে পড়ে পুলিস। বিক্ষোভকারীদের সঙ্গে পুলিসের ধস্তাধস্তি বাধে। পরে পুলিস গিয়ে পরিস্থিতি নিয়ন্ত্রণে আনে।